KLASA: 112-01/25-02/06

URBROJ: 238-27-159-02-01/11-25-2

Samobor, 16.09.2025. godine.

**JAVNI NATJEČAJ ZA ZAPOŠLJAVANJE**

**Dimnjačar (m/ž)**

**(1 izvršitelj/ica)**

**Opis poslova:**

* zadužen je za provođenje Odluke o obavljanju dimnjačarske djelatnosti na području grada Samobora
* provjerava ispravnost i funkcioniranje dimovodnih objekata i uređaja za loženje
* obavlja redoviti pregled dimovodnih objekata i uređaja za loženje (ispitivanje požarne sigurnosti i plinotjesnosti)
* obavlja kontrolu i čišćenje dimovodnih objekata
* obavlja kontrolu povrata dimnih plinova kod plinskih trošila
* obavlja odštopavanje dimnjaka
* obavlja pregled dimnjaka kod priključenja novog trošila ili ventilacije
* obavlja pregled, čišćenje i ispitivanje ventilacijskih i sličnih uređaja
* obavlja snimanje unutrašnjosti dimnjaka i spojnih dijelova
* obavlja spaljivanje i vađenje čađe iz dimovodnih objekata
* obavlja kontrolu priključka trošila
* obavlja čišćenje dimovodnih (priključnih) cijevi
* obavlja pregled dimovodnih objekata tijekom gradnje, rekonstrukcije ili sanacije
* obavlja mjerenje visine i presjeka dimnjaka
* obavlja čišćenje ložišnih uređaja (kotlova, kamina, peći, štednjaka, peći za spaljivanje)
* obavlja kontrolu ložišta i ispitivanje emisije plinova
* obavlja kontrolu volumnog udjela monoksida u prostoru
* obavlja spaljivanje katranskih obloga i čađe u dimnjacima
* poduzima mjere za zaštitu okoliša te zaštitu zdravlja i života ljudi
* obavlja pregled dimnjaka i dimovodnih kanala i ventilacija tijekom gradnje, rekonstrukcije ili sanacije istih
* obavlja mjerenje emisije sastava dimnih plinova, emisije ložišta te funkcionalnosti dimovodnih i ventilacijskih kanala
* vodi evidenciju (kontrolni list) obavljenih i neobavljenih čišćenja, utvrđenih nedostataka i kontrole dimnjaka
* upozorava korisnika usluge, predstavnika suvlasnika i upravitelja zgrade o nepravilnostima i nedostacima putem kontrolnog lista
* izvještava voditelja radne jedinice o statusu dimovodnih objekata, ventilacijskih uređaja, ložišnih uređaja, rezultatima mjerenja, nedostacima i nepravilnostima
* surađuje s MUP-om, građevinskom inspekcijom, distributerom plina i Upravnim odjelom Grada Samobora

**Uvjeti (potrebna znanja i kvalifikacije) koje kandidati moraju zadovoljiti za navedeno radno mjesto su**:

* KV dimnjačar
* stručno osposobljen za obavljanje dimnjačarske djelatnosti
* radno iskustvo nije potrebno
* vozačka dozvola B kategorije

**Dodatna znanja i vještine:**

* komunikacijske vještine
* timski rad
* točnost i preciznost u radu.

**Način i rokovi podnošenja prijave:**

Rok za dostavu prijava je **31.10.2025. godine**.

U pisanoj prijavi na javni natječaj navode se podaci podnositelja prijave (ime i prezime, adresa prebivališta, broj telefona/mobitela i adresa e-pošte) isključivo za potrebe ovog postupka. Uz pisanu prijavu obvezno se prilažu sljedeći dokazi o ispunjavanju uvjeta:

* Životopis
* Zamolba
* Dokaz o potrebnoj stručnoj spremi
* Dokaz o vozačkoj dozvoli

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <https://www.komunalac-samobor.hr/komunalac/zastita-osobnih-podataka-c388>

Prijave na javni natječaj s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni natječaj za zapošljavanje“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „DIMNJAČAR“

Komunalac d.o.o. zadržava pravo poništenja natječaja, u cijelosti i/ili u dijelu te ne prihvatiti ni jednu dostavljenu prijavu.

 Direktor:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Renato Raguž, dipl. ing. stroj.